VM i bandy 2015

Verdensmesterskabet i bandy 2015 var det 35. VM i bandy gennem tiden, og mesterskabet arrangeredes af Federation of International Bandy. Mesterskabet var opdelt i et A-VM, som blev spillet i perioden 29. marts - 4. april 2015, og et B-VM, der blev spillet i perioden 1. februar - 6. februar. Begge turneringer afholdtes i Arena Jerofej i Khabarovsk, Rusland. A-VM havde deltagelse af otte hold, mens ni hold deltog i B-VM. Letland spillede med i begge turneringer, efter at Canada meldte afbud til A-VM. 

Mesterskabet blev vundet af Rusland, som i finalen besejrede Sverige med 5-3, og som dermed vandt VM-titlen for tredje år i træk og niende gang i alt. Bronzemedaljerne gik til Kasakhstan, som i bronzekampen vandt 8-6 over Finland, og det var fjerde år i træk, at kasakherne kunne rejse hjem med bronzemedaljer.

B-VM blev vundet af Letland, som i finalen besejrede Estland med 8-3, og som dermed opnåede revanche for nederlaget i kampen mellem de to hold i den indledende runde. Bronzemedaljerne gik til Ungarn, som vandt 9-1 over Holland i bronzekampen.

To danske brødre bosiddende i Sverige forsøgte at samle nok spillere til at danne et dansk bandylandshold, som i givet fald skulle deltage i VM for første gang, men det viste sig at være umuligt at rekruttere spillere nok inden tilmeldingsfristen.

A-VM

Hold 

  Rusland
  Sverige
  Finland
  Kasakhstan
  Norge
  USA
  Hviderusland
  Letland
Letland deltog som reserve for Canada, som havde meldt afbud.

Indledende runde 

De otte hold var opdelt i to puljer med fire hold i hver. Puljerne var inddelt efter holdenes placering ved seneste VM, således at de fire højst rangerede hold var placeret i pulje A, mens de øvrige fire hold spillede i pulje B. Begge puljer spillede en enkeltturnering alle-mod-alle, og alle otte hold gik videre til kvartfinalerne. Således blev der udelukkende spillet om seedninger til kvartfinalerne i den indledende runde.

Pulje A

Pulje B

Finalekampe

Samlet rangering

Hædersbevisninger 

Organisationskomiteen hædrede følgende spillere efter mesterskabet.

B-VM 

B-VM blev spillet i perioden 1. - 6. februar 2015 i Arena Jerofej i Khabarovsk, Rusland med deltagelse af ni hold. Mesterskabet blev vundet af Letland, som i finalen vandt med 9-3 over Estland. Esterne havde ellers besejret Letland i den indledende runde, men letterne opnåede altså revanche for nederlaget. Bronzemedaljerne gik til Ungarn, som i bronzekampen besejrede Holland med 8-1.

Hold 

B-VM havde deltagelse af ni hold:
  Letland
  Estland
  Ungarn
  Japan
  Holland
  Mongoliet
  Tyskland
  Kina
  Somalia
Kina deltog i VM for første gang.

De ni hold var opdelt i to puljer med fire eller fem hold i hver. Puljerne var inddelt efter holdenes placering ved seneste VM, således at de fire højst rangerede hold var placeret i pulje A, mens de øvrige fem hold spillede i pulje B. Begge puljer spillede en enkeltturnering alle-mod-alle. Kampene i pulje A spilledes 2 × 45 minutter, mens kampene i pulje B varede 2 × 30 minutter. De fire hold i pulje A og de fire bedst placerede hold i pulje B gik videre til kvartfinalerne.

Indledende runde

Pulje A

Pulje B

Placerings- og finalekampe

Kvartfinaler

Semifinaler

Finale

Placeringskampe

Samlet rangering

Kilder / eksterne henvisninger 

 XXXV Bandy World Championship - Khabarovsk 2015  
 InTour-Khabarovsk – Bandy World Championship 2015 in Khabarovsk (6. december 2013)

Referencer 

2015
Sport i 2015